چمن (خ ن) میونسپل کارپوریشن ایڈمنسٹریٹر/ چیف آفیسر چمن حاجی محمدسلیم اچکزئی تدوک آدے تینا کارندہ غاتون اوار پاک اوغان سیم انا کورنٹائن سینٹر اٹ کورونا غان بچفنگ نا اسپرے وسَفائی کرے انتئے کہ اسہ اِرا دے اٹ اوغانستان اٹ گٹ پاکستانی مسافر آتے پاکستان آ بننگ نا موکل تننگک ہراڑے دا پاکستانی مسافر آتے 7دے اکن تخنگک و دا مسافر آتا باقاعدہ کورونا ٹیسٹ کننگک۔ ٹیسٹ منفی بننگ آ اوفتے اُراغا ہننگ نا موکل تننگک۔ داوخت آ قرنطینہ سینٹر نا انچارج اسسٹنٹ کمشنر وقاراحمد، اسسٹنٹ کمشنر رحمت اللہ و رضا ہم ساڑی ئس۔
